Микеланджело Буонароти
Отгоре слязъл с тленното си тяло…

Превод от италиански: Драгомир Петров, 1970

chitanka.info

Отгоре слязъл с тленното си тяло…[0]

Отгоре слязъл с тленното си тяло

в чистилище и в преизподня строга,

той жив се върна, за да гледа Бога

и да ни освети света изцяло.

Светило, със лъчите си огряло

гнездото, гдето се родих в тревога,

да те равня с тоз долен свят, не мога;

ти на твореца свой си огледало.

За Данте думам; бяха непознати

делата му в града неблагодарен,

безчестните дарил с блага богати.

Да имах участта му! Непокварен,

изгнанието в чуждите палати

не бих сменил за участ на болярин.

[0] Този вдъхновен сонет за Данте е писан според свидетелството на Донато Джаноти през 1545 г. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.